Tre biler er stødt sammen på Aalborgvej ved Skovsted nord for Thisted. Vejen er totalt spærret af, imens politi og hjemmeværn rydder op. Mindst en er dræbt.

Mindst en person er dræbt og fire personer er kommet alvorligt til skade ved en større bilulykke på Aalborgvej ved Skovsted nord for Thisted. Tre biler var impliceret i ulykken, der skete kort efter middag. Der var i alt seks personer i bilerne. Vejen er totalt spærret af, mens politi og hjemmeværn rydder op efter ulykken. Det er endnu uvist, hvornår vejen bliver åbnet igen.